Sisäasiainministeriön lausuntopyyntö poliisin palveluverkoston kehittämisestä

584/00.04.00/2012

Khall  § 13	
Poliisin hallintorakenneuudistuksen (Pora III) valtakunnallinen hanketyöryhmä on laatinut luonnoksen poliisin toimipisteiden sijoittumisen kriteereiksi ja kriteerien mukaisesta palveluverkostosta. Sisäasiainministeriö on pyytänyt asiasta lausuntoa (SM022:00/2012) 14.1.2013 mennessä. 

Poliisin toimipisteverkoston muodostavat pääpoliisiasemat (24 kpl), poliisiasemat (66 kpl) ja palvelupisteet (60 kpl). Uudistamistyössä esitetään noudatettavaksi mm. seuraavia kriteereitä: toimipiste- ja asiakaspalveluverkoston kehittämisen lähtökohtana on nykyinen verkosto ja poliisitoiminnan tason säilyttäminen sekä asiakaspalvelujen saatavuus nykyisen kaltaisena. Toimipisteverkoston jatkossa muodostaisivat pääpoliisiasemat ja poliisiasemat ja nykyisestä kolmiportaisesta jaottelusta luovuttaisiin. Asiakaspalveluja tarjottaisiin poliisiasemaverkoston lisäksi yhteispalvelupisteverkostosta. Poliisiasemien sijoittuminen ratkaistaan toiminnallisin perustein varmistaen valvonta- ja hälytystoiminnan sekä rikostorjunnan taso. Kriteereissä mainitaan myös, että poliisitoiminnan resurssit varmistetaan harvaan asutulla seudulla. Nykyiset palvelupisteet säilytetään poliisin toimipisteinä ja muutetaan statukseltaan poliisiasemiksi, jos se on toiminnallisesti tarkoituksenmukaista ja niihin on sijoitettu monipuolisesti eri poliisitoimintoja tai palvelupiste kehitetään yhteispalvelupisteeksi. Kaikissa toimitiloissa pyritään tilatehokkuuteen. 

Luonnoksen mukaan Varsinais-Suomen ja Satakunnan poliisilaitosalueella Euran palvelupisteessä säilyisi nykyinen viiden henkilön määrä, mutta tilankäytön tehostamista edellytetään. 

Valmistelu ja lisätiedot: Hallinto- ja henkilöstöpäällikkö Johanna Aalto, p. 044 422 4020. 

Ehdotus	Kunnanjohtaja:
	Kunnanhallitus päättää

	antaa lausuntonaan sisäasiainministeriölle, että

	Euran kunta puoltaa Satakunnan poliisilaitosalueen Euran palvelupisteen 		muuttamista poliisiasemaksi; 

	nykyisen palvelupisteen tehtävät on hoidettava vähintään nykyisellä 
	henkilökuntamäärällä, jotta sisäasiainministeriön asettamat 
	uudistuskriteerien edellytykset täyttyvät; 

	kansalaisten asiakaspalvelun näkökulmasta virka-aikoja noudattava 
	säännöllinen aukioloaika ilman poikkeuspäiviä ja pitkiä sulkuaikoja olisi 		vaihtoehdoltaan ensisijaisin:

	Euran kunnalla on valmius neuvotella nykyisten tilojen käytön edelleen 
	tehostamisesta, mutta pyytää huomioon otettavaksi, että tilojen käytössä 		on toteutunut jo nykyisellään osittainen yhteiskäyttö valtion 
	ulosottoviranomaisen kanssa.  

Päätös	Kunnanhallitus
Hyväksyttiin yksimielisesti päätösehdotus. 
_________

	Otteen oikeaksi todistaa:

	Eurassa 8.1.2013

	Johanna Aalto
	pöytäkirjanpitäjä